CELEX: E2010P0003
Language: el
Date: 2010-05-19 00:00:00
Title: Προσφυγή που ασκήθηκε στις 19 Μαΐου 2010 από την Εποπτεύουσα Αρχή ΕΖΕΣ κατά της Ισλανδίας (Υπόθεση E-3/10)

15.7.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 191/10
            
         Προσφυγή που ασκήθηκε στις 19 Μαΐου 2010 από την Εποπτεύουσα Αρχή ΕΖΕΣ κατά της Ισλανδίας
   (Υπόθεση E-3/10)
   2010/C 191/08
   Στις 19 Μαΐου 2010, ασκήθηκε προσφυγή κατά της Ισλανδίας ενώπιον του Δικαστηρίου της ΕΖΕΣ από την Εποπτεύουσα Αρχή της ΕΖΕΣ, εκπροσωπούμενη από τους Xavier Lewis και Bjørnar Alterskjær, ενεργούντες ως αντιπρόσωποι της Εποπτεύουσας Αρχής της ΕΖΕΣ, rue Belliard 35, 1040 Bruxelles/Brussel, BELGIQUE/BELGIË.
   Η Εποπτεύουσα Αρχή της ΕΖΕΣ ζητά από το Δικαστήριο ΕΖΕΣ να αναγνωρίσει ότι:
   
               1)
            
            
               Λόγω της μη θέσπισης, εντός της προβλεπόμενης προθεσμίας, των αναγκαίων μέτρων για τη θέση σε εφαρμογή της πράξης η οποία αναφέρεται, μεταξύ άλλων, στο σημείο 31εα του παραρτήματος IX της Συμφωνίας για τον Ευρωπαϊκό Οικονομικό Χώρο (οδηγία 2002/87/ΕΚ του Ευρωπαϊκού Κοινοβουλίου και του Συμβουλίου της 16ης Δεκεμβρίου 2002 σχετικά με τη συμπληρωματική εποπτεία πιστωτικών ιδρυμάτων, ασφαλιστικών επιχειρήσεων και επιχειρήσεων επενδύσεων χρηματοπιστωτικού ομίλου ετερογενών δραστηριοτήτων και για την τροποποίηση των οδηγιών του Συμβουλίου 73/239/ΕΟΚ, 79/267/ΕΟΚ, 92/49/ΕΟΚ, 92/96/ΕΟΚ 93/6/ΕΟΚ και 93/22/ΕΟΚ και των οδηγιών του Ευρωπαϊκού Κοινοβουλίου και του Συμβουλίου 98/78/ΕΚ και 2000/12/ΕΚ), όπως προσαρμόστηκε στη συμφωνία ΕΟΧ με το σχετικό πρωτόκολλο 1, η Δημοκρατία της Ισλανδίας δεν εκπλήρωσε τις υποχρεώσεις της σύμφωνα με το άρθρο 32 της εν λόγω πράξης και το άρθρο 7 της συμφωνίας ΕΟΧ
               και ότι
            
         
               2)
            
            
               Η Δημοκρατία της Ισλανδίας βαρύνεται με τα δικαστικά έξοδα
            
         
      Νομικά και πραγματικά περιστατικά και νομική θεμελίωση:
   
   
               —
            
            
               Η παρούσα υπόθεση αφορά τη μη εφαρμογή οδηγίας σχετικά με τη συμπληρωματική εποπτεία πιστωτικών ιδρυμάτων, ασφαλιστικών επιχειρήσεων και επιχειρήσεων επενδύσεων χρηματοπιστωτικού ομίλου ετερογενών δραστηριοτήτων.
            
         
               —
            
            
               Η Εποπτεύουσα Αρχή της ΕΖΕΣ προβάλλει το επιχείρημα ότι δεν έλαβε από πλευράς Ισλανδίας πληροφορίες που να οδηγούν στο συμπέρασμα ότι η οδηγία έχει μεταφερθεί πλήρως στην ισλανδική νομοθεσία, ούτε έχει στη διάθεσή της άλλες πληροφορίες που να της επιτρέπουν να συμπεράνει ότι έχουν ληφθεί τα μέτρα που είναι αναγκαία για τη διασφάλιση της πλήρους συμμόρφωσης με την οδηγία.
            
         
               —
            
            
               Η Εποπτεύουσα Αρχή της ΕΖΕΣ προβάλλει το επιχείρημα ότι η κυβέρνηση της Ισλανδίας δεν αμφισβητεί το γεγονός ότι παρέλειψε να θέσει σε ισχύ τις νομοθετικές, κανονιστικές και διοικητικές διατάξεις που απαιτούνται για την πλήρη συμμόρφωση με την οδηγία.